**ДЕКАНУ ФАКУЛТЕТА ОРГАНИЗАЦИОНИХ НАУКА**

**проф. др Милији Сукновићу**

**ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА**

**Предмет**: Извештај Комисије о пријављеним кандидатима за избор сарадника у звање **асистента** за ужу научну област **Менаџмент технологије, иновација и развоја**.

На основу одлуке Изборног већа Факултета организационих наука, 05-02 бр. 4/15 од 8.5.2019. године, одређени смо за чланове Комисије за припрему Извештаја о кандидатима пријављеним на конкурс за избор једног сарадника у звање сарадника у настави за ужу научну област Менаџмент технологије, иновација и развоја, у трајању од једне године, са пуним радним временом.

На конкурс објављен дана 15.5.2019. године, у огласним новинама Националне службе за запошљавање „Послови“ бр. 829, у предвиђеном року пријављени су следећи кандидати:

* Милица Јовановић.

По прегледу приспелог конкурсног материјала, Комисија у саставу:

1. др Маја Леви Јакшић, ред. проф. ФОН-а – председник,
2. др Милан Мартић, ред. проф. ФОН-а – члан и
3. др Гордана Кокеза, ред. проф. Технолошко-металуршког факултета – члан,

подноси следећи

**И З В Е Ш Т А Ј**

**А. ПОДАЦИ О КАНДИДАТИМА**

**1. Милица Јовановић**

**1.1. Биографски подаци и подаци о образовању**

Милица Јовановић је рођена 8. априла 1989. године у Београду. Завршила је основну школу „Доситеј Обрадовић“ у Пожаревцу 2003. године и носилац је Вукове дипломе. Средњу Економско-трговинску школу у Пожаревцу је завршила са одличним успехом као ђак генерације. Основне студије је уписала 2007. године на Факултету организационих наука, Универзитета у Београду, на смеру за Информационе системе и технологије где је 2011. године дипломирала са просечном оценом 9,82 и оценом 10 на дипломском раду под називом „Различити приступи рангирању универзитета“. Мастер студије је 2011. године уписала на Факултету организационих наука на смеру за Операциона истраживања и рачунарску статистику, где је у септембру 2012. године одбранила мастер рад под називом „*Примена мултиваријационе анализе у оцени перформанси универзитета*“, са просечном оценом 10 и оценом 10 на завршном раду. У октобру 2013. године је уписала међународни мастер програм *International Business and Management* који се спроводи у сарадњи Факултета организационих наука и Мидлсекс Универзитета (*Middlesex University*) из Лондона. У новембру 2016. године је одбранила мастер рад под називом „*Technology Management Performance Indicators in Global Country Rankings“* са просечном 9,57 и оценом 10 на завршном раду.

Милица Јовановић је тренутно студент докторских студија на Факултета организационих наука Универзитета у Београду на студијском програму за Информационе системе и менаџмент, одсек за Операциона истраживања. На докторским студијама је положила све програмом предвиђене испите са просечном оценом 10, a 31.10.2014. године је одбранила приступни рад и пријавила тему докторске дисертације „Развој модела за евалуацију перформанси менаџмента технологије заснован на *Triple Helix* приступу“. Тема дисертације је прихваћена 7.11.2014. године на Већу техничких наука Универзитета у Београду. Течно говори енглески језик, а служи се шпанским језиком.

**1.2 Наставне и педагошке активности**

У зимском семестру школске 2010/2011 године Милица Јовановић је била ангажована као демонстратор на предмету Теорија система, где је учествовала у извођењу лабораторијских вежби. Од летњег семестра школске 2010/2011 године до фебруара 2015. Године Милица Јовановић је била ангажована као студент демонстратор на Факултету организационих наука на предмету Менаџмент технологије и развоја, где је учествовала у припремању и извођењу наставе, као и у организацији и одржавању колоквијума и испита. Од 1. фебруара 2015. запослена је на Факултету организационих наука као сарадник у настави на Катедри за менаџмент технологије, иновација и развоја. Била је ангажована на извођењу наставе на предметима Менаџмент технологије и развоја и Развој малих и средњих предузећа. Од 1. новембра 2019. запослена је на Факултету организационих наука као асистент на *Катедри за менаџмент технологије, иновација и развоја*. Ангажована је на извођењу следећих предмета:

|  |  |  |
| --- | --- | --- |
| **Основне академске студије** | **Мастер академске студије** | **Настава на енглеском језику** |
| Менаџмент технологије и развоја | Технолошко предузетништв | Основне академске студије |
| Развој малих и средњих предузећа | Одрживи развој. | *Management of Technology and Development* |
| Технолошка стратегија |  | Мастер академске студије |
| Комерцијализација технологије | *Global Technology and Operations Management*  |
| Методе у технолошком менаџменту | *Quantitative Methods in Technology Management*  |

У годишњoj универзитетскojанкети о вредновању педагошког раданаставника и сарадника, Милица Јовановић од почетка рада на Факултету организационих наука остварује високе резултате, са просечним оценама преко 4,80 (од 5). За остварене високе резултате Милица Јовановић је у 2015. години награђена од стране Факултета.

**1.3. Учешћа у пројектима, организацијама, курсевима и тренинзима**

* Од 2018. године ангажована је као истраживач на стратешком научно-истраживачком пројекту Министарства просвете, науке и технолошког развоја „Примена мултимодалне биометрије у менаџменту идентитета“, ев. број пројекта: ТР 32013.
* Од 2018. године члан је асоцијације *Triple Helix* (*Triple Helix Association*).
* Током 2018. године била је ангажована у организацији 16. Међународног симпозијума SymOrg 2018, као члан техничког одбора скупа.
* Током 2018. године Милица Јовановић је боравила на петомесечној размени и усавршавању на Економском факултету Универзитета у Ријеци преко Ерасмус+ програма.
* Од 2015. године ангажована је као администратор међународног мастер академског студијског програма са дуалном дипломом Међународно пословање и менаџмент (*International Business and Management*) који се спроводи у сарадњи Факултета организационих наука и Мидлсекс Универзитета (*Middlesex University*) из Лондона.
* Од 2012. до 2015. године била је ангажована као истраживач на стратешком научно-истраживачком пројекту Министарства просвете, науке и технолошког развоја “Истраживање савремених тенденција стратешког управљања применом специјализованих менаџмент дисциплина у функцији конкурентности српске привреде”, ев. број пројекта: ОИ 179081.
* Од 2016. године је члан уређивачког одбора међународног часописа *Econophysics, Sociophysics & Other Multidisciplinary Sciences Journal.*
* Током 2016. године била је ангажована у организацији 15. Међународног симпозијума SymOrg 2016, као члан техничког одбора скупа.
* Током 2015. године била је ангажована у организацији X Скупа привредника и научника - СПИН’15 под називом „Иновативна решења операционог менаџмента за ревитализацију привреде Србије“, као технички секретар скупа.
* Током 2013. године била је ангажована у организацији IX Скупа привредника и научника - СПИН’13 под називом „Нова индустријализација, реинжењеринг и одрживост“, као члан техничког одбора скупа.
* Током 2011. године била је ангажована у организацији VIII Скупа привредника и научника - СПИН’11 под називом „Oперациони менаџмент у функцији одрживог економског раста и развоја Србије 2011-2020“, као члан организационог одбора скупа.

**1.4. Библиографски подаци**

***Приступни рад***

1. **Јовановић, М. (2014).** *Развој модела за евалуацију перформанси менаџмента технологије заснован на Triple Helix приступу,* Универзитет у Београду, Факултет организационих наука: **приступни рад.**

***Мастер рад***

1. **Jovanović, M.** (2016)*. Technology management performance indicators in global country rankings,* Univerzitet u Beogradu, Fakultet organizacionih nauka.
2. **Јовановић, М.** (2012). *Примена мултиваријационе анализе у оцени перформанси универзитета*, Универзитет у Београду, Факултет организационих наука.

***Дипломски рад***

1. **Јовановић, М.** (2011). *Различити приступи рангирању универзитета,* Универзитет у Београду, Факултет организационих наука, 2011.

***Уџбеник***

1. Леви Јакшић, М., Маринковић, С., Петковић, Ј., Ракићевић, Ј., & **Јовановић, М.** (2018). *Технолошко предузетништво*, Факултет организационих наука, Београд.

***Монографије, монографске студије, тематски зборници, лескикографске и картографске публикације међународног значаја (M10)***

1. Marinković, S., Rakićević, J., **Jovanović, M.,** & Petković, J. (2018). Entrepreneurship Development and Internationalization in Serbia. In T. Mets, A. Sauka & D. Purg (Eds.), *Entrepreneurship in Central and Eastern Europe* (pp. 127-137). London, UK: Routledge. **(M14)**
2. **Jovanović, M.,** Rakicevic, J., Jaksic, M. L., Petkovic, J., & Marinkovic, S. (2017). *Composite Indices in Technology Management: A Critical Approach*. In V. Jeremic, Z. Radojicic, & M. Dobrota (Eds.) Emerging Trends in the Development and Application of Composite Indicators (pp. 38-71). Hershey, PA: IGI Global. doi:10.4018/978-1-5225-0714-7.ch003 **(M14)**

***Радови објављени у часопису међународног значаја (SSCI, SCIe листе) (М20)***

1. **Jovanović, M.,** Dlačić, J., Okanović, M. (2018). Digitalization and Society's Sustainable Development - Measures and Implications. *Zbornik radova Ekonomskog fakulteta u Rijeci / Proceedings of Rijeka School of Economics, 36* (2), 905-928. doi: 10.18045/zbefri.2018.2.905 **(M23, IF 2018=0,455)**
2. Levi-Jakšić, M., Rakićević, J., **Jovanović, M.** (2018). Sustainable Technology and Business Innovation Framework - A Comprehensive Approach. *Amfiteatru Economic 20* (48), 418-436. doi: 10.24818/EA/2018/48/418 **(M23, IF 2018=0,664)**
3. Levi Jakšić, M., **Jovanović, M.**, Petković, J. (2015). Technology Entrepreneurship in the Changing Business Environment – A Triple Helix Performance Model, *Amfiteatru Economic*, Vol. 38, No. 1, ISSN: 2247–9104, **(М23, IF 2015=0,564)**
4. **Jovanović, M.**, Jeremić, V., Savić, G., Bulajić, M., Martić, M. (2012). How does the normalization of data affects the ARWU ranking? *Scientometrics, 93*(2), 319-327. doi: 10.1007/s11192-012-0674-0 **(M21, IF 2012=2,133)**

***Рад у часопису међународног значаја верификованог посебном одлуком (М24)***

1. Rakićević, J., Levi-Jakšić, M., **Jovanović, M.** (2018). Measuring the Potential for Technology Entrepreneurship Development: Serbian Case. *Management: Journal of Sustainable Business and Management Solutions in Emerging Economies, 23* (2), 13-25. doi: 10.7595/management.fon.2018.0009 **(M24)**
2. Jevtić, M., **Jovanović, M.,** Krivokapić, J. (2018). A New Method for Measuring Organizational Authority and Accountability: Quantitative Approach. *Industrija 46* (3), 47-69. doi: 10.5937/industrija46-18041 **(M24)**
3. Jevtić, M., **Jovanović, M.,** Krivokapić J. (2018). A New Approach to Measuring the Correlation of Organizational Alignment and Performance. *Management: Journal of Sustainable Business and Management Solutions in Emerging Economies*, *23* (1), 41-52. doi: 10.7595/management.fon.2017.0029 **(M24)**
4. Petković, J., **Jovanović, M.,** Levi Jakšić, M., Marinković, S., & Đorđević, M. (2015). Ranking Technology Forecasting Journals by using Data Envelopment Analysis, *Management, časopis za teoriju i praksu menadžmenta*, No. 76, ISSN: 1820-0222, ISBN: 2406-0658. doi: 10.7595/management.fon.2015.0018 **(M24)**

***Рад објављен на међународном научном скупу (M30)***

1. Rakićević, J., **Jovanović, M.** (2018). Agile Approach to Creating Composite Indices in Technology Management. In P. Jovanović (Ed.), *XXII International Congress on Project Management* (pp. 267-271). Beograd, 28-30 September: IPMA Serbia & Faculty for Project and Innovation Management.
2. **Jovanović, M.,** Dlačić, J., Okanović, M. (2018). How Does the Digitalization Impact Society’s Sustainable Development? Measures and Implications. Paper presented at *Economics of Digital Transformation (EDT) 2018 DIGITOMICS*, University of Rijeka, Croatia.
3. **Jovanović, M.,** Jevtić, M., Petković, J. (2018). The Role of Culture in Entrepreneurial Ecosystem: What Matters Most? In N. Žarkić-Joksimović, & S. Marinković (Ed.), *XVI International Symposium SymOrg 2018 – Doing Business in the Digital Age: Challenges, Approaches and Solutions* (pp. 683-691). Zlatibor, 07-10 June 2018: University of Belgrade, Faculty of Organizational Sciences. ISBN 978-86-7680-361-3.
4. **Jovanović, M.,** Rakićević, J., Levi Jakšić, M., & Jeremić, V. (2018). How to Measure Triple Helix Performance? A Fresh Approach. *II International Triple Helix Summit 2018*. Dubai, 10-13 November 2018: The British University in Dubai.
5. Đorđević, L., **Jovanović, M.,** Marinović, M., Šošević, U. (2017). Spreadsheet engineering education: how to improve it? Case of Serbia, *Proceedings of the BASIQ International Conference: New Trends in Sustainable Business and Consumption-2017*, The Association for Innovation and Quality in Sustainable Busin ess (BASIQ), (pp. 199 – 206), ISSN: 2457-483X, Graz, Austria.
6. Levi Jakšić, M., Rakićević, J., **Jovanović M.** (2016). Sustainable technology and business innovation principles – a comprehensive approach, *Proceedings of the XV International Symposium SymOrg 2016: Reshaping the future through sustainable business development and entrepreneurship*, (pp. 1374-1181). Zlatibor, Serbia.
7. Rakićević, J., Levi Jakšić, M., **Jovanović M.** (2016). Index of potential for technology entrepreneurship development: Practice from Serbia, *Proceedings of the XV International Symposium SymOrg 2016: Reshaping the future through sustainable business development and entrepreneurship*, (pp. 1436-1441). Zlatibor, Serbia
8. Levi Jakšić, M., **Jovanović, M.**, Petković, J. (2014). Sustainable technology management and development - state, university and industry performance model, *Proceedings of the XIV International Symposium SymOrg 2014: New Business Models and Sustainable Competitiveness Management and Business Performance*, (pp. 1675-1683). Zlatibor, Serbia.
9. **Jovanović, M.**, Todorović, I., Komazec, S., Savić, G. (2013). Measuring the efficiency of universities using DEA models. In Merkač Skok, M., Cingula, M. (Ed.) *Knowledge and business challenge of globalization in 2013: conference proceedings of the 5th International scientific conference,* Faculty of commercial and business sciences, Celje, Slovenia, pp. 563-596. ISBN: 978-961-6825-83-2.
10. Kojić, J., **Jovanović, M.,** Petković, J., Levi Jakšić, M. (2012). Management of technological development, 31st International Conference on Organizational Science Development, Portorož, Slovenia, 2012., ISBN 978-961-232-254-0

***Рад објављен на националном научном скупу (M60)***

1. Леви-Јакшић, М., **Јовановић, М.** (2017).Концепт *lean* стартапа у технолошком предузетништву. Зборник радова *XI Скупа привредника и научника СПИН'17 – Штедљиво (lean) управљање ресурсима у привреди Републике Србије,* Београд, новембар 2017.
2. **Јовановић, М.,** Ђорђевић, Л., Маринковић, А. (2017) Утицај индикатора перформанси технолошког менаџмента на глобалне индексе за рангирање земаља, *Зборник радова XLIV Симпозијума о операционим истраживањима SYM-OP-IS 2017,* Златибор, 2017.
3. Ћујић, М., **Јовановић, М.,** Савић, Г., Леви Јакшић, М. (2014). Мерење ефикасности система услуга у ваздушној полвидби коришћењем DEA методе, *Зборник радова XLI симпозијума о операционим истраживањима SYM-OP-IS 2014,* Дивчибаре 2014.
4. **Јовановић, М.,** Савић, Г., Јеремић, В., Радисављевић, Т. (2012). Рангирање светских универзитета коришћењем DEA модела без експлицитних улаза, *Зборник радова XXXIX симпозијума о операционим истраживањима SYM-OP-IS 2012,* Тара, 2012., ISBN 978-86-7488-086-9
5. Петковић, Ј., **Јовановић, М.**, Леви Јакшић, М., Којић, Ј., (2011). Методе креативног мишљења као подршка одлучивању у јавном предузећу, *Зборник радова XXXVIII симпозијума о операционим истраживањима SYM-OP-IS 2011,* Златибор, октобар 2011, ISBN: 978-86-403-1168-7.
6. **Јовановић, М.,** Којић, Ј., Јеремић, В. (2011). Евалуација ARWU листе најбољих светских универзитета помоћу ДЕА методе, *Зборник радова XXXVIII симпозијума о операционим истраживањима SYM-OP-IS 2011*, Златибор, октобар 2011, ISBN: 978-86-403-1168-7.
7. **Јовановић, М.**, Филипић, Ф., Којић, Ј. (2010). АNP метода у процесу доношења одлука, *Зборник радова XII Међународног симпозијума Факултета организационих наука SymOrg 2010 - „Организационе науке и менаџмент знања*“, Златибор, јун 2010, ISBN: 978-86-7680-215-9.

***Рад објављен у водећем националном часопису (M51)***

1. Levi Jakšić, M., Rakićević, J., & **Jovanović, M.** (2018). Technology Forecasting for Developing Smart Innovation and Entrepreneurship Policy. *Econophysics, Sociophysics & Other Multidisciplinary Sciences Journal, 8* (1), 18-25.
2. Ćujić M., **Jovanović M.,** Savić G., Levi Jakšić M. (2015). Measuring the Efficiency of Air Navigation Services System by Using DEA Method, *International Journal for Traffic and Transport Engineering*, Vol. 5, No.1, pp. 36 - 44 DOI: http://dx.doi.org/10.7708/ijtte.2015.5(1).05
3. **Jovanović, M.**, Todorović, I., Komazec, S. (2014). The Need for a Multidisciplinary Approach in Developing and Implementing a Global Strategy. *Econophysics, Sociophysics & other Multidisciplinary Sciences Journal,* Vol. 4, No. 1, pp. 26-32.  ISSN: 2247 – 2479.

**Б. ЗАКЉУЧАК И ПРЕДЛОГ КОМИСИЈЕ**

На основу увида у достављену документацију, Комисија је констатовала да је кандидат Милица Јовановић у прописаном року доставила документацију предвиђену конкурсом, те да испуњава услове прописане Законом о високом образовању и Статутом Факултета организационих наука за избор сарадника у звање асистента за ужу научну област Менаџмент технологије, иновација и развоја.

На основу свега наведеног, Комисија је донела закључак да кандидат **Милица Јовановић** поседује одговарајуће научне, стручне и педагошке квалитете, који испуњавају услове Конкурса. Милица Јовановић се посебно истакла у наставним и педагошким активностима, које су студенти оценили изузетно високим оценама - преко 4,80 (од 5). Поред тога, евидентна је оријентисаност кандидата ка научно-истраживачком раду. Кандидат је поред рада на извођењу вежби из предмета Менаџмент технологије и развоја, Развој малих и средњих предузећа, Технолошка стратегија, Комерцијализација технологије, Методе у технолошком менаџменту, Технолошко предузетништво, Одрживи развој, *Management of Technology and Development*, *Global Technology and Operations Management* и *Quantitative Methods in Technology Management*, била аутор или коаутор на једном уџбенику, два поглавља у монографијама међународног значаја и 32 научно-истраживачка рада, од којих су 4 објављена у часописима међународног значаја. Кандидат је члан уређивачког одбора једног међународног часописа и учесник стратешког пројекта Министарства просвете, науке и технолошког развоја. Такође, администратор је међународног мастер академског студијског програма са дуалном дипломом Међународно пословање и менаџмент и била је ангажована у организацији пет научних скупова као члан техничког одбора.

Анализирајући научне, стручне и педагошке квалитете кандидата Милице Јовановић, а на основу објављених научних публикација, постигнутих резултата у науци и спроведених анкета о вредновању педагошког рада, Комисија констатује да кандидат, на основу квалитативних и квантитативних резултата испуњава законске услове за избор сарадника у звање асистента за ужу научну област Менаџмент технологије, иновација и развоја.

Ценећи научне, стручне и педагошке резултате кандидата Милице Јовановић, Комисија са задовољством предлаже Декану и Изборном већу Факултета организационих наука да се **Милица Јовановић** изабере за сарадника у звање **асистента** за ужу научну област **Менаџмент технологије, иновација и развоја**, на одређено време од три године, са пуним радним временом.

Београд, 12. јун 2019. год.

**ЧЛАНОВИ КОМИСИЈЕ**

......................................................

др Маја Леви-Јакшић,

ред. проф. Факултета организационих наука – председник

......................................................

др Милан Мартић,

ред. проф. Факултета организационих наука – члан

......................................................

др Гордана Кокеза,

ред. проф. Технолошко-металуршког факултета – члан